《鹤林寺》
宋代·冯多福

春郊躬劝相，税驾拟禅关。
院古深藏竹，堂虚净对山。
日曛农父醉，云伴老僧闲。
暇日还携茗，同来沦虎斑。

作者简介：冯多福，字季求，一作季膺，无锡（今属江苏）人。光宗绍熙四年（一一九三）进士。宁宗嘉定四年（一二一一），知奉化县（清光绪《奉化县志》卷一八）。九年，知徽州。十年，改淮西提举兼提刑、运判。十三年，入为司农寺丞。理宗宝庆中出知镇江府。事见《淳熙三山志》卷三一、明弘治《徽州府志》卷四。